ddrg/super_eurlex huggingface dataset:
4.

Dopĺňa sa tento oddiel 21: „21. Tím urgentnej zdravotnej starostlivosti (EMT) typu 3: Nemocničná starostlivosť pre nasmerovaných pacientov Úlohy Komplexná nemocničná chirurgická starostlivosť o nasmerovaných pacientov vrátane intenzívnej zdravotnej starostlivosti a týchto služieb: — schopnosť poskytovať služby EMT typu 2; — komplexné rekonštrukčné ošetrenie rán a ortopedická starostlivosť; — rozšírené RTG, sterilizácia, laboratórne testy a transfúzia krvi; — rehabilitačné služby a následné sledovanie pacientov; — anestézia detí a dospelých na vysokej úrovni; — lôžka intenzívnej starostlivosti s 24 hodinovým monitorovaním a ventiláciou; — služby prijímania a smerovania pacientov z EMT typu 1 a 2 a z vnútroštátneho systému zdravotnej starostlivosti. Zahrnuté môžu byť špecializované služby, napríklad: ošetrenie popálenín; dialýza a starostlivosť o pacientov so syndrómom zmliaždenia; maxilofaciálna chirurgia; ortoplastická chirurgia; intenzívna rehabilitácia; zdravie matiek; novorodenecká a detská starostlivosť; transport a vyhľadávanie. Kapacity Denné a nočné služby (v prípade potreby 24 hodín denne, 7 dní v týždni), ktoré zahŕňajú aspoň: — 1 operačnú sálu s najmenej 2 operačnými stolmi v dvoch samostatných miestnostiach v rámci operačnej sály, aspoň 40 nemocničných lôžok (20 na jeden operačný stôl), a 4 – 6 lôžok intenzívnej starostlivosti. Ku každému prídavnému operačnému stolu bude potrebných 20 dodatočných nemocničných lôžok s cieľom zabezpečiť primeranú kapacitu pooperačnej starostlivosti; — schopnosť vykonať 15 veľkých alebo 30 menších chirurgických zákrokov denne. Hlavné zložky Tím a personálne požiadavky: — Riadenie: 1 vedúci tímu; 1 zástupca vedúceho tímu; 1 styčný úradník (väzba na prijímacie/prepúšťacie stredisko, stredisko pre koordináciu operácií na mieste alebo prípadný iný koordinačný mechanizmus, miestny orgán pre riadenie núdzových situácií), 1 pracovník v oblasti bezpečnosti a ochrany — Tím zdravotníckych pracovníkov: v zmysle minimálnych noriem Svetovej zdravotníckej organizácie (WHO) — Logistický tím: 1 vedúci logistického tímu a logistický tím pre EMT a jeho hospitalizovaných pacientov. Tím musí spĺňať požiadavky „klasifikácie a minimálnych noriem pre zahraničné zdravotnícke tímy zasahujúce pri náhlych katastrofách“ a následných alebo dodatočných usmernení vydaných Svetovou zdravotníckou organizáciou. Sebestačnosť Tím by si mal zabezpečiť sebestačnosť počas celej doby nasadenia. Uplatňuje sa článok 12 a navyše aj minimálne normy Svetovej zdravotníckej organizácie. Nasadenie schopnosť vycestovať do 48 – 72 hodín po prijatí ponuky a schopnosť pracovať na mieste do 5 až 7 dní; schopnosť pracovať minimálne počas obdobia 8 týždňov mimo Únie a aspoň 14 dní v rámci Únie.“
(2)

Reštriktívne opatrenia stanovené v rozhodnutí 2011/72/SZBP sa uplatňujú do 31. januára 2018. Na základe preskúmania uvedeného rozhodnutia by sa platnosť reštriktívnych opatrení mala predĺžiť do 31. januára 2019. Mal by sa zmeniť záznam o jednej osobe.
PRÍLOHA

V oddiele B (Subjekty) prílohy V k rozhodnutiu (SZBP) 2015/1333 sa položka 1 nahrádza takto:

„1. Názov: CAPRICORN

Alias: Nie je k dispozícii Kedysi známe ako: Nie je k dispozícii Adresa: Nie je k dispozícii Dátum zaradenia do zoznamu:21. júla 2017 (zmenené 20. októbra, 27. novembra 2017 a 18. januára 2018)

Doplňujúce informácie

Medzinárodná námorná organizácia (IMO): 8900878. Zaradené do zoznamu podľa bodu 10 písm. a) a b) rezolúcie č. 2146 (2014) v znení rozšírenom a zmenenom bodom 2 rezolúcie č. 2362 (2017) (zákaz nakladať, prepravovať alebo vykladať; zákaz vstupu do prístavov). Podľa bodu 11 rezolúcie č. 2146 toto označenie výbor obnovil 18. januára 2018 a platí do 17. apríla 2018, pokiaľ ho neukončí výbor skôr na základe bodu 12 rezolúcie č. 2146. Vlajkový štát: neznámy. K 21. septembru 2017 sa plavidlo nachádzalo v medzinárodných vodách pri Spojených arabských emirátoch.“.
(6)

Stredisko by malo byť zriadené v marci 2018 s obmedzenými kapacitami, aby bolo čo najrýchlejšie schopné prevádzky ako podporné stredisko pre hlavné stredisko umiestnené vo Francúzsku, a malo by dosiahnuť plnú funkčnosť v marci 2019. Malo by takisto byť predmetom dohody o zriadení so Španielskom.
(4)

Vzhľadom na to, že dvom členom a dvom náhradníkom uplynie štvorročné funkčné obdobie a jednému náhradníkovi dvojročné funkčné obdobie a vzhľadom na odstúpenie jedného člena so štvorročným funkčným obdobím by sa mali vymenovať traja členovia a traja náhradníci, ktorí ich nahradia. Okrem toho vzhľadom na skutočnosť, že jeden kandidát, ktorý v súčasnosti vykonáva funkčné obdobie náhradníka, by sa mal vymenovať za člena na štyri roky, by sa na vykonávanie tohto mandátu na zvyšok funkčného obdobia mal vymenovať iný náhradník.
(5)

Špecifikované ovocné plody s pôvodom v Argentíne, Brazílii, Južnej Afrike alebo Uruguaji určené výlučne na priemyselné spracovanie na šťavu by sa ďalej mali zavádzať do Únie a pohybovať v rámci Únie v súlade s osobitnými požiadavkami stanovenými v kapitole III vykonávacieho rozhodnutia (EÚ) 2016/715 a odchylne od časti A oddielu I bodu 16.4. písm. e) prílohy IV k smernici 2000/29/ES. To je nevyhnutné na zabezpečenie rastlinolekárskej ochrany územia Únie proti zavlečeniu Phyllosticta citricarpa (McAlpine) Van der Aa na špecifikované ovocné plody s pôvodom v uvedených tretích krajinách.
(3)

Riziko šírenia afrického moru ošípaných u voľne žijúcej zveri je spojené s prirodzeným pomalým šírením tejto choroby v populáciách diviakov, ako aj s rizikami spojenými s ľudskou činnosťou, ako vyplynulo z aktuálneho epidemiologického vývoja tejto choroby v Únii a ako to zdokumentoval Európsky úrad pre bezpečnosť potravín vo vedeckom stanovisku Pracovnej skupiny pre zdravie a dobré životné podmienky zvierat uverejnenom 14. júla 2015, v epidemiologických analýzach v rámci vedeckej správy o africkom more ošípaných v pobaltských štátoch a Poľsku, uverejnených 23. marca 2017, a v epidemiologických analýzach v rámci vedeckej správy o africkom more ošípaných v pobaltských štátoch a Poľsku, uverejnených 7. novembra 2017 (5). S cieľom zohľadniť aktuálny epidemiologický vývoj afrického moru ošípaných v Únii, ako aj s cieľom proaktívne bojovať proti rizikám spojeným s touto chorobou by sa v prípade Poľska mali vymedziť oblasti s vyšším rizikom s dostatočnou rozlohou, ktoré sa zahrnú do zoznamov v častiach I a II prílohy k vykonávaciemu rozhodnutiu 2014/709/EÚ.
(3)

Andorra síce neposkytla plán monitorovania rezíduí v prípade domácej produkcie ošípaných, ale poskytla záruky týkajúce sa surovín z ošípaných s pôvodom buď v členských štátoch, alebo tretích krajinách schválených na vývoz týchto surovín do Európskej únie. Do zoznamu by sa preto mala zahrnúť položka týkajúca sa Andorry, pokiaľ ide o ošípané, s príslušnou poznámkou pod čiarou.
(3)

Platnosť reštriktívnych opatrení voči Zimbabwe by sa preto mala predĺžiť do 20. februára 2019. Rada by mala tieto reštriktívne opatrenia sústavne preskúmavať so zreteľom na politický a bezpečnostný vývoj v Zimbabwe.
(3)

Rozhodnutím (SZBP) 2017/346 sa OZEÚ poskytla finančná referenčná suma, ktorá sa vzťahuje na obdobie od 1. marca 2017 do 28. februára 2018. Na obdobie od 1. marca 2018 do 28. februára 2019 by sa mala stanoviť nová finančná referenčná suma.
(4)

Po zriadení pásiem bez výskytu chorôb koní je v zmluvných dojednaniach medzi Hongkongom a Čínou spomínaná zóna vymedzená ako stredisko výcviku dostihových koní v Hongkongu. Hongkong požiadal o doplnenie pásma bez výskytu chorôb koní do existujúceho zoznamu tretích krajín alebo ich častí, v ktorých sa registrované kone môžu zdržiavať v rámci ich povinného pobytu v chove pod veterinárnym dohľadom, a to 40 dní pred ich odoslaním do Európskej únie. Po vyhodnotení potrebných záruk by sa časť čínskeho územia označená na zozname tretích krajín a ich častí v prílohe I k rozhodnutiu 2004/211/ES ako „KN-1“ mala doplniť do zoznamu tretích krajín v bode III písm. d) tretej zarážke vzoru veterinárneho osvedčenia uvedeného v časti C prílohy II k rozhodnutiu 92/260/EHS.
(2)

Výbor Bezpečnostnej rady Organizácie Spojených národov zriadený podľa rezolúcie Bezpečnostnej rady Organizácie Spojených národov č. 1533 (2004) zaradil 1. februára 2018 štyri osoby do zoznamu osôb a subjektov, na ktoré sa vzťahujú reštriktívne opatrenia. Uvedené osoby by sa preto mali doplniť do prílohy I k rozhodnutiu 2010/788/SZBP. Keďže dve z uvedených osôb už boli označené podľa prílohy II k uvedenému rozhodnutiu, mali by sa presunúť z prílohy II k uvedenému rozhodnutiu, aby boli teraz označené podľa prílohy I k uvedenému rozhodnutiu.
PRÍLOHA

V oddiele B (Subjekty) prílohy V k rozhodnutiu Rady (SZBP) 2015/1333 sa položka 1 nahrádza takto:

„1. Názov: NADINE

Alias: n.a. Alias 2: n.a. Adresa: n.a. Dátum zaradenia do zoznamu:21. júla 2017 (zmenené 20. októbra, 27. novembra 2017, 18. januára 2018 a 2. februára 2018)

Doplňujúce informácie

IMO: 8900878. Zaradené do zoznamu podľa bodu 10 písm. a) a b) rezolúcie č. 2146 (2014) v znení rozšírenom a zmenenom bodom 2 rezolúcie č. 2362 (2017) (zákaz nakladať, prepravovať alebo vykladať; zákaz vstupovať do prístavov). Podľa bodu 11 rezolúcie č. 2146 toto označenie výbor obnovil 18. januára 2018 a platí do 17. apríla 2018, pokiaľ ho neukončí výbor skôr na základe bodu 12 rezolúcie č. 2146. Vlajkový štát: Palauská republika. K 19. januáru 2018 sa plavidlo nachádzalo pri pobreží MASKATU, OMÁN, mimo jeho pobrežných vôd.“
(3)

Taliansko predložilo Komisii podporné doklady na schválenie svojho programu kontroly na eradikáciu Aujeszkého choroby v regióne Emilia-Romagna, na základe ktorých by sa mal tento región náležite uvádzať v zozname v prílohe II k rozhodnutiu 2008/185/ES. Z hodnotenia uvedených podporných dokladov vyplýva, že región Emilia-Romagna by sa mal uvádzať v zozname v prílohe II k rozhodnutiu 2008/185/ES. Príloha II k rozhodnutiu 2008/185/ES by sa preto mala zodpovedajúcim spôsobom zmeniť.
„2.

Názov: Lynn S Známe ako: nie je k dispozícii Predtým známe ako: nie je k dispozícii Adresa: nie je k dispozícii Zaradené do zoznamu:2. augusta 2017 (zmenené 31. októbra 2017 a 26. januára 2018) Doplňujúce informácie IMO: 8706349. Zaradené do zoznamu podľa bodu 10 písm. a) a b) rezolúcie č. 2146 (2014) v znení rozšírenom a zmenenom bodom 2 rezolúcie č. 2362 (2017) (zákaz nakladať, prepravovať alebo vykladať; zákaz vstupovať do prístavov). Výbor toto označenie 26. januára 2018 obnovil podľa bodu 11 rezolúcie č. 2146 (predchádzajúce predĺženie platí do 29. januára 2018) a platí do 28. apríla 2018, pokiaľ ho výbor neukončí skôr na základe bodu 12 rezolúcie č. 2146. Vlajkový štát: Svätý Vincent a Grenadíny. K 6. októbru 2017 sa plavidlo nachádzalo v územných vodách Libanonu a vyplávalo smerom na západ.“
(3)

V decembri 2017 a januári 2018 boli zaznamenané viaceré prípady afrického moru ošípaných v populácii diviakov v stredovýchodnej (powiat otwocki) časti Poľska. V reakcii na tieto prípady bolo prijaté vykonávacie rozhodnutie Komisie (EÚ) 2018/11 (5) a uvedený akt sa uplatňuje do 12. februára 2018. Tieto prípady predstavujú zvýšenú mieru rizika, ktorá by sa mala zohľadniť v prílohe k vykonávaciemu rozhodnutiu 2014/709/EÚ. Oblasti postihnuté týmito prípadmi afrického moru ošípaných v populácii diviakov v Poľsku by sa preto mali odteraz uvádzať v časti II a susedné oblasti by sa mali odteraz uvádzať v časti I prílohy k vykonávaciemu rozhodnutiu 2014/709/EÚ.
(2)

Vzhľadom na stále sa zhoršujúcu humanitárnu a bezpečnostnú situáciou v Južnom Sudáne a berúc do úvahy nedostatočný záväzok niektorých aktérov vo vzťahu k mierovému procesu, čoho príkladom je opakované porušovanie dohody o zastavení prejavov nepriateľstva podpísanej 21. decembra 2017, by sa do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe II k rozhodnutiu (SZBP) 2015/740, mali zaradiť tri osoby.
„1.

François Yangouvonda BOZIZÉ [ alias : a) Bozize Yangouvonda; b) Samuel Peter Mudde (nar. 16. decembra 1948 v Izo, Južný Sudán)] Funkcia: a) bývalá hlava štátu Stredoafrickej republiky; b) profesor Dátum narodenia: a) 14. október 1946; b) 16. december 1948 Miesto narodenia: a) Mouila, Gabon; b) Izo, Južný Sudán Štátna príslušnosť: Stredoafrická republika; b) Južný Sudán Cestovný pas č.: D00002264, dátum vydania: 11. jún 2013 (vydal minister zahraničných vecí v Jube, Južný Sudán. Jeho platnosť uplynula 11. júna 2017. Diplomatický pas vydaný na meno Samuel Peter Mudde) Národné identifikačné číslo: M4800002143743 (osobné číslo na cestovnom pase) Adresa: Uganda. Dátum označenia zo strany OSN: 9. mája 2014. Ďalšie informácie: Jeho matka sa volá Martine Kofiová. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5802796 Informácie zo súhrnu dôvodov zaradenia do zoznamu, ktoré poskytol sankčný výbor: Bozize bol zaradený do zoznamu 9. mája 2014 na základe bodu 36 rezolúcie č. 2134 (2014), pretože ‚vykonával alebo podporoval činy, ktoré ohrozujú mier, stabilitu alebo bezpečnosť v Stredoafrickej republike“. Doplňujúce informácie Bozize spolu so svojimi stúpencami nabádal k útoku na Bangui, ku ktorému došlo 5. decembra 2013. Odvtedy sa naďalej pokúša viesť destabilizačné operácie s cieľom udržať v hlavnom meste Stredoafrickej republiky napätie. Bozize údajne pred tým, ako 24. marca 2013 ušiel zo Stredoafrickej republiky, vytvoril skupinu milícií antibalaka. Vo vyhlásení Bozize vyzval svoje milície, aby kruto bojovali proti súčasnému režimu a islamistom. Bozize údajne poskytoval finančnú a materiálnu pomoc členom milícií, ktorí sa usilujú o destabilizáciu prebiehajúceho procesu prechodu a o jeho návrat k moci. Väčšina bojovníkov milícií antibalaka pochádza zo stredoafrických ozbrojených síl, ktoré sa po prevrate rozptýlili do krajiny a ktoré Bozize následne prebudoval. Bozize a jeho stúpenci kontrolujú viac ako polovicu jednotiek antibalaka. Jednotky verné Bozizemu boli ozbrojené automatickými puškami, mínometmi a raketometmi a čoraz častejšie sa zapájajú do odvetných útokov na moslimské obyvateľstvo Stredoafrickej republiky. Situácia v Stredoafrickej republike sa po útoku ozbrojených síl antibalaka v Bangui z 5. decembra 2013, pri ktorom zahynulo viac ako 700 osôb, rýchlo zhoršila.“
(7)

Preto je vhodné stanoviť opatrenia na ochranu zdravia zvierat na účely obchodovania so zásielkami mlokov v rámci Únie a vstupu takýchto zásielok do Únie na úrovni vyššieho taxonomického zatriedenia (radu) Caudata tak, aby sa zabezpečilo, že huba Bsal sa nerozširuje pri obchodovaní s uvedenými zvieratami v rámci Únie a pri vstupe takýchto zvierat do Únie. V týchto opatreniach by sa mali zohľadňovať opatrenia na zmiernenie rizika uvedené v pomocnom dokumente úradu EFSA, a najmä by sa v nich mala stanoviť vhodná karanténa, diagnostické testovanie a ošetrovanie mlokov, ako aj certifikácia ich zdravotného stavu na účely obchodovania s nimi v rámci Únie a ich vstupu do Únie. Tieto opatrenia sú mimoriadnej povahy a nie sú považované za osobitné opatrenia v zmysle článku 18 ods. 2 smernice Rady 92/65/EHS.
(2)

Zdá sa však, že spoplatnený prístup k službe poskytujúcej údaje s vysokou presnosťou v rámci komerčnej služby by mohol spomaliť rozvoj aplikácií, ktoré by túto službu využívali, a ohroziť sľubný rast hospodárskych činností založených na technológii satelitnej navigácie, a to najmä v Únii. Okrem toho by mohol byť prekážkou prenikania systému vytvoreného v rámci programu Galileo na svetové trhy, hneď ako by konkurenčné systémy ponúkli služby poskytujúce údaje s vysokou presnosťou bezplatne.
(3)

Podľa článku 54 ods. 3 nariadenia (EÚ) č. 1306/2013 môžu členské štáty z riadne opodstatnených dôvodov rozhodnúť o tom, že nebudú pokračovať vo vymáhaní. Takéto rozhodnutie možno prijať, iba ak je súhrn vynaložených a predpokladaných nákladov vyšší ako vymáhaná suma alebo ak je vymáhanie nemožné z dôvodu platobnej neschopnosti dlžníka alebo osôb právne zodpovedných za predmetnú nezrovnalosť, ktorá sa zaznamenala a uznala na základe vnútroštátneho práva. Ak sa dané rozhodnutie prijalo do štyroch rokov od dátumu žiadosti o vrátenie prostriedkov alebo do ôsmich rokov v prípade, že je vymáhanie predmetom vnútroštátneho súdneho konania, z rozpočtu Únie by sa malo uhradiť 100 % finančných dôsledkov nevykonaného vymáhania. Sumy, ktoré sa daný členský štát rozhodol nevymáhať, a dôvody jeho rozhodnutia sa majú uviesť v ročnej účtovnej závierke podľa článku 29 písm. e) vykonávacieho nariadenia (EÚ) č. 908/2014 v zmysle článku 102 ods. 1 písm. c) bodu iii) nariadenia (EÚ) č. 1306/2013. Takéto sumy by sa preto nemali účtovať príslušným členským štátom, a preto sa uhrádzajú z rozpočtu Únie.
—

Konečnými výsledkami by mali byť správa a odporúčanie, v ktorých budú zhrnuté uvedené zistenia a v ktorých sa určí, ktorý z troch prístupov (ak vôbec niektorý) by sa mal uplatňovať v súvislosti s ďalším rozvojom a realizáciou v operačnom systéme. Mali by tu byť zahrnuté aj odhady týkajúce sa zostávajúceho úsilia potrebného na dokončenie vývoja.
1.

V článku 9 sa odseky 2 a 3 nahrádzajú takto: „2. Zakazujú sa priame alebo nepriame dodávky, predaj alebo transfer všetkých rafinovaných ropných produktov do KĽDR štátnymi príslušníkmi členských štátov cez územie členských štátov alebo z ich územia, alebo prostredníctvom lodí plaviacich sa alebo lietadiel lietajúcich pod vlajkou členských štátov, potrubí a železničných tratí členských štátov alebo vozidiel registrovaných v členských štátoch a to bez ohľadu na to, či tieto rafinované ropné produkty pochádzajú z územia týchto členských štátov. 3. Odchylne od zákazu uvedeného v odseku 2 platí, že ak objem dodávok, predaja alebo transferu rafinovaných ropných produktov vrátane nafty a kerozínu do KĽDR nepresiahne 500 000 barelov v období dvanástich mesiacov, ktoré sa začína 1. januára 2018, a potom v ďalších dvanásťmesačných obdobiach, príslušný orgán členského štátu môže na základe individuálneho posúdenia povoliť dodávky, predaj alebo transfer rafinovaných ropných produktov do KĽDR, ak tento orgán stanovil, že dodávky, predaj alebo transfer slúžia výlučne na humanitárne účely, a pod podmienkou, že: a) členský štát informuje sankčný výbor každých 30 dní o objeme takýchto dodávok, predaja alebo transferu rafinovaných ropných produktov do KĽDR a o všetkých stranách transakcie; b) dodávky, predaj alebo transfer takýchto rafinovaných ropných produktov nezahŕňajú osoby alebo subjekty, ktoré sú spojené s jadrovým programom alebo programom balistických rakiet KĽDR alebo inými činnosťami zakázanými podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017), č. 2371 (2017), č. 2375 (2017) alebo č. 2397 (2017), vrátane označených osôb alebo subjektov; a c) dodávky, predaj alebo transfer rafinovaných ropných produktov nesúvisia s vytváraním príjmov pre jadrový program alebo program balistických rakiet KĽDR alebo pre iné činnosti zakázané podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017), č. 2371 (2017), č. 2375 (2017) alebo č. 2397 (2017).“
(2)

Vzhľadom na vážnosť situácie v Sýrii a na nedávne zmeny na ministerských postoch by sa do zoznamu fyzických a právnických osôb, subjektov alebo orgánov, na ktoré sa vzťahujú reštriktívne opatrenia, uvedeného v prílohe I k rozhodnutiu 2013/255/SZBP, mali doplniť dve osoby. Navyše by sa tiež mali aktualizovať informácie týkajúce sa piatich osôb uvedených v prílohe I k rozhodnutiu 2013/255/SZBP.
(5)

Keďže osobitné opatrenie by malo viesť k zníženiu povinností súvisiacich s DPH, a tým aj k zníženie administratívneho zaťaženia a nákladov pre malé podniky, Malte by sa malo povoliť uplatňovanie tohto opatrenia na obmedzené obdobie do 31. decembra 2020. Zdaniteľné osoby by mali mať naďalej možnosť zvoliť si všeobecnú úpravu DPH.
(2)

Riziko šírenia afrického moru ošípaných u voľne žijúcej zveri je spojené s prirodzeným pomalým šírením tejto choroby v populáciách diviakov, ako aj s rizikami spojenými s ľudskou činnosťou, ako vyplynulo z aktuálneho epidemiologického vývoja tejto choroby v Únii a ako to zdokumentoval Európsky úrad pre bezpečnosť potravín (EFSA) vo vedeckom stanovisku Pracovnej skupiny pre zdravie a dobré životné podmienky zvierat uverejnenom 14. júla 2015, v epidemiologických analýzach v rámci vedeckej správy EFSA o africkom more ošípaných v pobaltských štátoch a Poľsku, uverejnených 23. marca 2017 a v epidemiologických analýzach v rámci vedeckej správy EFSA o africkom more ošípaných v pobaltských štátoch a Poľsku, uverejnených 7. novembra 2017 (5).
1.

V prílohe k rozhodnutiu 2011/172/SZBP sa záznamy týkajúce sa osôb uvedených nižšie nahrádzajú týmito záznamami: Meno (a prípadné prezývky) Identifikačné údaje Dôvody zaradenia na zoznam 2. „Suzanne Saleh Thabet Manželka Mohameda Hosniho Elsayeda Mubaraka, bývalého prezidenta Egyptskej arabskej republiky. Dátum nar.: 28.2.1941 žena Spriaznená s Mohamedom Hosnim Elsayedom Mubarakom, proti ktorému vedú egyptské orgány na základe Dohovoru Organizácie Spojených národov proti korupcii súdne konanie alebo proces vymáhania majetku v nadväznosti na konečné rozhodnutie súdu v súvislosti so zneužitím štátnych finančných prostriedkov. 4. Heidy Mahmoud Magdy Hussein Rasekh Manželka Alaa Mohameda Hosniho Elsayeda Mubaraka, syna bývalého prezidenta Egyptskej arabskej republiky. Dátum nar.: 5.10.1971 žena Osoba, proti ktorej vedú egyptské orgány na základe Dohovoru Organizácie Spojených národov proti korupcii súdne konanie alebo proces vymáhania majetku v nadväznosti na konečné rozhodnutie súdu v súvislosti so zneužitím štátnych finančných prostriedkov a ktorá je spriaznená s Alaaom Mohamedom Hosnim Elsayedom Mubarakom. 6. Khadiga Mahmoud El Gammal Manželka Gamala Mohameda Hosniho Elsayeda Mubaraka, syna bývalého prezidenta Egyptskej arabskej republiky. Dátum nar.: 13.10.1982 žena Osoba, proti ktorej vedú egyptské orgány na základe Dohovoru Organizácie Spojených národov proti korupcii súdne konanie alebo proces vymáhania majetku v nadväznosti na konečné rozhodnutie súdu v súvislosti so zneužitím štátnych finančných prostriedkov a ktorá je spriaznená s Gamalom Mohamedom Hosnim Elsayedom Mubarakom. 19. Elham Sayed Salem Sharshar Manželka Habiba Ibrahima Eladliho. Dátum nar.: 23.1.1963 žena Osoba, proti ktorej sa na základe Dohovoru Organizácie Spojených národov proti korupcii vedie súdne konanie v súvislosti so zneužitím štátnych finančných prostriedkov a ktorá je spriaznená s Habibom Ibrahimom Eladlim.“
(2)

V prípade výskytu ohniska afrického moru ošípaných existuje riziko rozšírenia pôvodcu choroby do iných chovov ošípaných a medzi divo žijúce ošípané. Obchodovaním so živými ošípanými alebo produktmi z nich sa teda môže rozšíriť z jedného členského štátu do druhého členského štátu a do tretích krajín.
(11)

Vykonávacie rozhodnutie (EÚ) 2017/247 by sa preto malo aktualizovať, aby sa zohľadnila aktuálna epidemiologická situácia v Bulharsku a Taliansku, pokiaľ ide o vysokopatogénnu aviárnu influenzu. V prílohe k vykonávaciemu rozhodnutiu (EÚ) 2017/247 by sa mali uvádzať najmä ochranné pásma a pásma dohľadu v Bulharsku a Taliansku, ktoré v súčasnosti podliehajú obmedzeniam v súlade so smernicou 2005/94/ES.
(2)

Na základe preskúmania uvedeného rozhodnutia by sa uplatňovanie reštriktívnych opatrení malo predĺžiť do 6. marca 2019, záznamy týkajúce sa dvoch osôb by sa mali vypustiť a odôvodnenia týkajúce sa troch osôb by sa mali aktualizovať.
(11)

Vykonávacie rozhodnutie (EÚ) 2017/247 by sa preto malo aktualizovať, aby sa zohľadnila aktuálna epidemiologická situácia v Bulharsku, pokiaľ ide o vysokopatogénnu aviárnu influenzu. V prílohe k vykonávaciemu rozhodnutiu (EÚ) 2017/247 by sa mali uvádzať najmä novozriadené ochranné pásmo a pásmo dohľadu v Bulharsku, ktoré v súčasnosti podliehajú obmedzeniam v súlade so smernicou 2005/94/ES.